**ข้อเสนอแนะบทความ เรื่อง ประเพณีสองศาสนาในสังคมพหุวัฒนธรรมกับการเสริมสร้างความเข้มแข็งชุมชน กรณีศึกษา : ชุมชนตำบลตะโหมด อำเภอตะโหมด จังหวัดพัทลุง**

|  |  |
| --- | --- |
| **หัวข้อ** | **ข้อเสนอแนะ** |
| บทคัดย่อ | การเขียนบทคัดย่อควรเกริ่นนำการที่จะเข้าสู่วัตถุประสงค์ของการศึกษาว่ามีที่มาที่ไปอย่างไร |
| บทนำ | 1.ควรที่จะเพิ่มเติมข้อมูลเกี่ยวกับที่มาและความสำคัญของการศึกษาในครั้งนี้ว่ามีที่ไปที่มาอย่างไร  2. ควรนำเสนอแนวคิดที่เกี่ยวกับความเชื่อ ประเพณี พิธีกรรมในสังคมมีนิยามความหมายว่าอย่างไรและมีความเกี่ยวพันกับชุมชนอย่างไรในมิติการเสริมสร้างความเข้มแข็งให้กับชุมชน  3. ต้องสรุปให้เห็นว่าประเพณีจะนำไปสู่การเปลี่ยนแปลงของชุมชนในด้านใด |
| วัตถุประสงค์ | ควรตัดออกเหลือ 2 ข้อพอ 1.การศึกษาประเพณีของชุมชนและกระบวนการมีส่วนร่วม  2. แนวทางการส่งเสริมและอนุรักษ์ |
| ผลที่คาดว่าจะได้รับ | องค์ความรู้เกี่ยวกับอะไรที่จะชี้ให้เห็นว่าเป็นประโยชน์เท่าที่เขียนมาไม่ทราบว่ามีประโยชน์อย่างไร |
| กรอบแนวคิด | 1. การใช้แนวคิดความเชื่อจะครอบคลุมทั้งหมดทั้งประเพณี ศาสนา ความเชื่อและวัฒนธรรม  2. ดูสลับซับซ้อนเข้าใจยากว่ากรอบสุดท้ายแล้วผลของการศึกษาจะพบอะไรและได้อะไร  ควรปรับกรอบใหม่ทั้งหมดให้เนื้อหาอยู่ในกลุ่มเดียวกันและมีทิศทางไม่สลับไปมามากจนเกินไป |
| ระเบียบวิธีวิจัย | กระบวนการวิจัยต้องชี้ให้เห็นว่ากลุ่มคนเหล่านี้มีความเกี่ยวเนื่องกันอย่างไร และเครื่องมือที่ใช้ในการเก็บข้อมูลต้องระบุลงมาด้วย |
| ผลการศึกษา | 1.ประเพณีสองศาสนาคือระหว่างพุทธกับอิสลามที่ดำรงอยู่ด้วยกันในชุมชน ควรที่จะนำเสนอให้เห็นว่าคนในชุมชนมีส่วนร่วมในกิจกรรมอย่างไร ให้ความช่วยเหลือเกื้อกูล การให้ความสำคัญในประเพณี การให้เกียรติระหว่างศาสนา รวมถึงความผูกพันของผู้คนในชุมชน จะเป็นข้อมูลในงานวิจัยที่ชี้ให้เห็นว่าสองศาสนาอยู่ร่วมกันได้หรือมากกว่านั้นควรเรียบเรียงใหม่ให้ชัดเจน  2. ความเข้มแข็งของชุมชนในการเขียนงานต้องอ้างอิงจากหลักการแนวคิดที่ศึกษามาว่าหมายถึงอะไร ความเข้มแข็งก่อเกิดจากอะไรและนำไปสู่การเปลี่ยนแปลงของชุมชนในทิศทางใดได้บ้าง ซึ่งการเขียนเป็นข้อๆในการสรุปไม่เห็นภาพและเนื้อหาของข้อมูลที่เด่นชัด ควรเพิ่มเติมและเขียนเรียบเรียงใหม่ |
| การอภิปรายผล | ยังไม่เห็นความเชื่อมโยงและสอดคล้องกันของเนื้อหาในข้างต้น บางงานที่เอามาอ้างอิงคือแนวคิดทุน เช่น งานของสุไรยา วานิ และมะรอนิง สาแลมิง (2557) ที่พบว่า ทุนทางทรัพยากรธรรมชาติ ผู้นำชุมชนที่เข้มแข็ง ระบบการปกครองที่มีความยุติธรรม ความสัมพันธ์แบบเครือญาติ และการสื่อสารภาษาเดียวกัน ไม่มีความเกี่ยวข้องกับแนวคิดความเชื่อเลย ควรปรับปรุงแก้ไขใหม่และทำความเข้าใจกับแนวคิดที่ตนเองนำมาใช้ทั้งหมด ในการเขียนสรุปเนื้อหาต้องสอดคล้องกันด้วย |
| ข้อเสนอแนะอื่นๆ | **ในเนื้อหาบางส่วนคล้ายกับบทความเรื่อง อัตลักษณ์ภูมิปัญญากับการเสริมสร้างความเข้มแข็งของชุมชน กรณีศึกษา : ภูมิปัญญาการทำกรงนกชุมชนบ้านนา ตำบลบ้านนา อำเภอจะนะ จังหวัดสงขลา ควรที่จะแก้ไขทั้ง 2 บทความชิ้นนี้เพราะเนื้อหาในบางจุดตรงกันเหมือนคัดลอกกันมาก ควรระวังในเรื่องนี้อย่างมาก** |